Source: http://www.epi.sk/Main/Default.aspx?Template=~/Main/TPrintWithHeader.ascx&phContent=~/EDL/ShowArticlePrint.ascx&ArticleId=7874
Timestamp: 2014-11-27 20:24:53+00:00
Document Index: 5086208

Matched Legal Cases: ['§ 36', '§ 28', '§ 179', '§ 36', '§ 28', '§ 179', '§ 36', '§ 28', '§ 179', 'súd ', 'Súd ', '§ 78', '§ 28', '§ 37', '§ 37', 'súd ', '§ 37', 'súd ', '§ 179', '§ 88']

epi.sk - Návrh na schválenie právneho úkonu za maloletého (§ 36 ZR, § 28 OZ, § 179 O.s.p.)
> 7874
Návrh na schválenie právneho úkonu za maloletého (§ 36 ZR, § 28 OZ, § 179 O.s.p.)
Názov: Návrh na schválenie právneho úkonu za maloletého (§ 36 ZR, § 28 OZ, § 179 O.s.p.)Titul: Občianske právoDátum právneho stavu [od]: 1. 1. 2004Dátum právneho stavu [do]: 10. 2. 2005
Autori:JUDr. Jaromír Svoboda	Okresnému súdu
Matka: Cecília Potocká, rod. Kotrbová, nar. 6. 9. 1954, bytom Bratislava, Laurinská 28
Maloletá: Danica Potocká, nar. 11. 10. 1978, fotomodelka, bytom u matky
na schválenie právneho úkonu za maloletú
Stará matka maloletej Katarína Kotrbová, nar. 9. 9. 1930, je členkou Stavebného bytového družstva v obvode Bratislava 1 a nájomníčkou 2-izbového družstevného bytu č. 10, nachádzajúceho sa na III. poschodí v dome č. 28 na Kostolnej ul. v Bratislave, ktorého vlastníkom je Stavebné bytové družstvo v obvode Bratislava 1.
Dôkaz: Nájomná zmluva
Rozhodnutie o pridelení družstevného bytu
Katarína Kotrbová bezplatne prevádza na maloletú vnučku Danicu Potockú všetky svoje členské práva a povinnosti k bytu uvedenému pod bodom I, vrátane členského podielu a práva, aby s ňou družstvo uzavrelo zmluvu o prevode tohto bytu do jej vlastníctva. V mene maloletej tieto práva a povinnosti prijíma a preberá jej zákonná zástupkyňa Cecília Potocká.
Dôkaz: Výsluch svedkyne Kataríny Kotrbovej, bytom Bratislava, Kostolná 28
Písomná dohoda o prevode práv a povinností spojených s členstvom v bytovom družstve
Výsluch zákonnej zástupkyne Cecílie Potockej z adresy hore
Keďže ide o právny úkon, ktorým maloletá nadobúda takú majetkovú hodnotu, že tento úkon vyžaduje schválenie súdu, navrhujem ako zákonná zástupkyňa maloletej, aby súd po vykonaní dokazovania a po zistení, že uzavretá dohoda je v prospech maloletej, vydal tento
Súd schvaľuje za maloletú Danicu Potockú, nar. 11. 10. 1978, dohodu, ktorou Katarína Kotrbová ako členka Stavebného bytového družstva v obvode Bratislava 1 a nájomníčka 2-izbového bytu č. 10 nachádzajúceho sa na III. poschodí domu č. 28 na Kostolnej ul. v Bratislave prevádza na maloletú Danicu Potockú všetky svoje členské práva a povinnosti a tiež právo, aby s ňou družstvo uzavrelo zmluvu o prevode tohto bytu do jej vlastníctva, s ktorou maloletá, zastúpená zákonnou zástupkyňou Cecíliou Potockou, tieto práva a povinnosti prijíma a preberá.
V Bratislave 16. augusta 1995
Cecília Potocká
Ak nejde o bežnú vec pri nakladaní s majetkom maloletého dieťaťa jeho zákonnými zástupcami (rodičmi, osvojiteľmi, opatrovníkom ustanoveným podľa § 78 ZR), je k tomu potrebné schválenie súdu (§ 28 OZ). Rodičia dieťaťa sú jeho najčastejšími zákonnými zástupcami, pričom dieťa môže zastúpiť ktorýkoľvek z nich, ktorý je spôsobilý na právne úkony v plnom rozsahu a nebol pozbavený rodičovských práv (§ 37 ods. 1 ZR). Nemôže však pritom dôjsť k stretnutiu záujmov medzi rodičmi a deťmi alebo medzi deťmi navzájom (§ 37 ods. 2 ZR). Ak by k takej kolízii došlo, ustanoví súd dieťaťu opatrovníka (§ 37 ods. 3 ZR). Za nie bežnú vec možno pritom považovať napr. nadobúdanie alebo zbavovanie sa nehnuteľností, alebo aj iných vecí či práv väčšej hodnoty. Právny úkon urobený zákonným zástupcom za maloleté dieťa súd schváli, len ak je to v záujme maloletého (§ 179 O.s.p.).
Príslušným na konanie o takomto návrhu je súd, v obvode ktorého má maloletý bydlisko [§ 88 ods. 1 písm. c) O.s.p.].